als_Latn dik_Latn sag_Latn
Platforma e marketingut për aplikacione në pajisjet mobile, Fiksu, raporton gjithmonë numrin e shkarkimeve të aplikacioneve tek dyqani virtual i Apple-it, App Store. Në muajin tetor pati një bum shkarkimesh të aplikacioneve në App Store, duke arritur në shifrën e 7.8 milionëve, ku 200 prej aplikacioneve ishin falas.
Një rol të madh kanë luajtur iPhone 6 dhe iPhone 6 Plus i Apple-it, meqë blerësit e këtyre dy modeleve të reja kanë shkarkuar dhe instaluar aplikacionet e tyre të preferuar në telefonat inteligjentë.
Fiksu thekson se rezultatet e muajit tetor ishin 42% më të larta se ato të muajit shtator, ku në App Store kishte mbi 5.5 milionë shkarkime të aplikacioneve falas në ditë. Norma e shkarkimit ishte gjithashtu 39% më e lartë krahasuar me tetorin e vitit të kaluar, kur kompania nxori në treg iPhone 5s dhe iPhone 5c.
Duke marrë parasysh faktin që Apple shiti 10 milionë njësi të dy telefonave të saj inteligjentë, iPhone 6 dhe iPhone 6 Plus, vetëm gjatë fundjavës së parë të daljes së tyre në treg, nuk duhet të çuditemi për numrin e madh të shkarkimeve të aplikacioneve në App Store.
(Herë të lexuara: 193)
als_Latn als_Latn als_Latn als_Latn als_Latn